Berlingske Tidende, 1836-10-19
Journal des Debats" indeholder følgende Udsigt over Nutiden: "Under ingen Periode i de sidste sex Aar har der været mindre Udsigt til et Brud mellem de store Magter end netop nu, aldrig var den indre Orden bedre sikkret, aldrig bleve de industrielle Jnteresser fremmede i det Omfang, aldrig trivedes de bedre. Juli-Frankerig har ved den efter en stor Maalestok iværksatte Udfoldelse af sin Magt, og ved det Beviis, det ved Maadehold har givet paa sin Kraft, erhvervet sig alle europæiske Magters Venskab eller dog hensynsfulde Opmærksomhed. Regjeringens Fasthed og den frisindige Aand, af hvilken samme er gjennemtrængt, have efter tusind overstaaede Farer, og Storme omsider sikkret den indre Fred. Alle Hænder ere beskjeftigede, alle Erhvervsflidens Grene blomstre, uden at farlige Speculationer formørke Udsigten i Fremtiden. Om der end hist og her er forekommet en Smule Bevægelse, har den dog været af ringe Omfang og af ringe Betydning. Landet nærer altsaa ingen Sorg, hverken i politisk eller commerciel Henseende. Jkke destomindre har der i den senere Tid hersket en ængstelig Bekymring, der ei er ganske forsvundet endnu, deels som Følge af de Begivenheder, hvis Skueplads den pyrenæiske Halv han været, og deels som Følge af Londoner- og Amsterdamer-Bankernes sidste Beslutninger. Man har villet indbilde Folk, at den revolutionaire Rystelse fra 1820, og 1821 vendte tilbage; at Jtalien stod i Fyr og Flamme; at en almindelig Brand var i Begreb med at bemægtige sig Tydskland; at der forestod England en commerciel Crise, lig den i Aaret 1825, og truede med at styrte den handlende Verden i Fordærvelse; at de forenede Stater endelig vare ude af Stand, til at opfylde de Forpligtelser, de have indgaaet med vor Handelstand, og navnlig med Lyon, der hvert Halvaar sender dem Hælvten af sine Silkevarer. Og, sælsomt nok, disse Rygter have ikke alene fundet Udbredere, men ogsaa Tilhængere. Men alle disse Rygter staae paa saa svage Fødder, at der kun udfordres den ringeste Berørelse, for at kaste dem overende. Rigtignok kan man ikke nægte det Alvorlige i Begivenhederne i La Granja og Lissabon; men kun for Spanien og Portugal ere disse af alvorlig Betydning. Vel giver det Stof til alvorlige Betragtninger, at en Sværm Soldater, drevne frem af næsten hemmelighedsfulde Hænder, først have paatvunget tvende Dronninger og derpaa tvende Nationer forældede Constitutioner, der ere uforenelige med Transpyrenæernes National-Aand, og hvis ringeste Feil bestaaer i, at de ere aldeles upractiske. Vel er det et betydningsfuldt Særsyn, at der ikke stod de tvende Dronninger nogen anden Udvei aaben end blind Underkastelse, og at den spanske Nation i fuldkommen Apathi, uden at erklære sig for eller imod, adlyder hine med Bajonetten fremskridende Lovgiveres Villie, og i Forventning af den lovede Frihed, lader sig føres omkrin i Ledebaand af de hemmelige Selskabers Lune. Alvorlige ere vel disse Særsyn, men ikke smitsomme; thi de have lagt for Dagen, hvor afmægtige de udskeiende Partier ere nu til Dags, og hvor ringe den Crediter, som overdrevne Anskuelser finde. Radicalismens Triumph i Madrid har hverken vidst at gjøre den spanske Nordarmee serrigere eller dens Generaler dueligere, medens paa den anden Side heller ikke Prætendentens Sag har kunne drage Nytte, af Spaniernes Desorganisation. Prætendenten er bleven staaende paa den ene Side af Ebro, ligesom de christinske Tropper ere forblevne i deres Cantonneringer. Dette beviser, at Absolutismen og Klubberne, tilligemed den saakaldte guddommelige Ret, have tabt alle deres Udsigter. Forunderlige Fremskridt har Offentlighedens Aand i de sidste femten Aar gjort i Europa, og det med Frankerig som Forbillede for Øje, efter det Exempel paa Maadehold, som den franske Politik i de sidste sex svære Provelsens Aar har givet. Da Constitutionen af 1812 for femten Aar siden blev proclameret paa Øen Leon, fandt den ikke alene Gjenklang i Lissabon, Neapel og Turin, men ogsaa i Over-Jtalien og i en Deel af Tydskland sporede man dens Virkninger. For femten Aar siden fandtes der ogsaa i Frankerig endnu Folk, der erklærede Constitutionen af 1791 for et Mønster paa alle Fuldkommenheder, eller som dog af Had til Restaurationen, sukkede efter en Regjering som den, der skabtes af den legislative Forsamling. Nu til Dags er derimod Constitutionen af 1791, tilligemed dens samtlige Filialer fra 1812 og 1821, i alle Forstandiges Øjne kun et raat Fusker Udkast, respectabelt paa Grund af de Erindringer, der knytte sig til samme, og formedelst de rene Hensigter, der besjælede dets første Forfattere. Opstanden, mod Regjeringerne, der begyndte med 1789, har lagt sig, fordi Regjeringerne have vidst at lære og at glemme; og om end de spanske Communeros have fundet Efterligning i Lissabon, har dette dog alene af den Grund kunne skee, fordi den portugisiske Regjering handlede, som om den vilde lade sig overrumples af en Bande Prætorianere. Hiin Begivenhed vil ingen videre Gjenklang medføre; i Spanien hender allerede den revolutionaire Aand af egen Afkræftelse, og den serrige Opstand i Portugal vakler allerede paa det Magtens Trin, til hvilket den hemmelig har listet sig op. Saaledes frembyder da Europas Tilstand ingenlunde nogen Gjenstand, for Bekymring, og hvad man end vil sige, befinde Piemont og Neapel sig i en fuldkommen rolig Forfatning, og Svejz, der for et Øjeblik havde forvildet sig, synes at ville vende tilbage til sin gamle forstandige Opførsel.